Ukrayna Xalq Respublikası
Ukrayna Xalq Respublikası və ya Ukrayna Milli Respublikası (ukr. Українська Народна Республіка) — Rusiya Müvəqqəti Hökuməti devrildikdən sonra 7 (20) noyabr 1917-ci ildə Ukrayna Mərkəzi Radasının III Universal tərəfindən keçmiş Rusiya İmperiyası ərazisinin bir hissəsində elan edilmiş dövlət. Eyni aktla UXR-nin Rusiya Respublikası ilə federal əlaqədə olacağını müəyyən edilmişdir. Mərkəzi Radanın səlahiyyətləri 9 əyaləti hatə edirdi: Kiyev, Podolsk, Volın, Çerniqov, Poltava, Xarkov, Yekaterinoslav, Xerson və Tavrid (şimal əyalətləri, Krımsız). Rusiya və Polşaya bitişik bəzi vilayətlərin və əyalətlərin (Kursk, Xolmsk, Voronej və s.) taleyinin gələcəkdə həll olunacağı güman edilirdi. 9 (22) yanvar 1918-ci il tarixində Mərkəzi Radanın IV Universalı Mərkəzi dövlətlər və Brest Sülhünün şərtlərinə əsasən RSFSR tərəfindən tanınan Ukrayna Xalq Respublikasının dövlət müstəqilliyini elan etdi. Antanta ölkələri Ukraynanın müstəqilliyini tanımadı.